CELEX: C2004/094/137
Language: el
Date: 2004-04-17 00:00:00
Title: Προσφυγή της Marie Tzirani κατά της Επιτροπής των Ευρωπαϊκών Κοινοτήτων, που ασκήθηκε στις 11 Φεβρουαρίου 2004

17.4.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 94/50
            
         Προσφυγή της Marie Tzirani κατά της Επιτροπής των Ευρωπαϊκών Κοινοτήτων, που ασκήθηκε στις 11 Φεβρουαρίου 2004
   (Υπόθεση Τ-45/04)
   (2004/C 94/137)
   Γλώσσα διαδικασίας: η γαλλική
   Η Marie Tzirani, κάτοικος Βρυξελλών, εκπροσωπούμενη από τον Eric Boigelot, δικηγόρο, με τόπο επιδόσεων στο Λουξεμβούργο, άσκησε στις 11 Φεβρουαρίου 2004 προσφυγή ενώπιον του Πρωτοδικείου των Ευρωπαϊκών Κοινοτήτων κατά της Επιτροπής των Ευρωπαϊκών Κοινοτήτων.
   Η προσφεύγουσα ζητεί από το Πρωτοδικείο:
   
               —
            
            
               Να ακυρώσει την απόφαση της Επιτροπής της 11ης Φεβρουαρίου 2003 με την οποία απορρίφθηκε η υποψηφιότητα της προσφεύγουσας για τη θέση Α2 του Διευθυντή στη «Διεύθυνση Κανονισμού Υπηρεσιακής Καταστάσεως: πολιτική, διαχείριση και υπηρεσία συμβουλών».
            
         
               —
            
            
               Να καταδικάσει την καθής στα δικαστικά έξοδα, σύμφωνα με το άρθρο 87, παράγραφος 2, του κανονισμού διαδικασίας του Πρωτοδικείου.
            
         Λόγοι ακυρώσεως και κύρια επιχειρήματα:
   Η προσφεύγουσα στην παρούσα υπόθεση βάλλει κατά της μη αποδοχής της υποψηφιότητάς της από την Επιτροπή για τη θέση Α2 του Διευθυντή στη «Διεύθυνση Κανονισμού Υπηρεσιακής Καταστάσεως: πολιτική, διαχείριση και υπηρεσία συμβουλών».
   Προς στήριξη των ισχυρισμών της, προβάλλει:
   
               —
            
            
               παράβαση των άρθρων 7, 14, 29, παράγραφος 1, στοιχείο α, και 45 του Κανονισμού Υπηρεσιακής Καταστάσεως και των κανόνων διορισμού των υπαλλήλων στους βαθμούς Α1 και Α2.
            
         
               —
            
            
               Κατάχρηση εξουσίας.
            
         
               —
            
            
               Πρόδηλο σφάλμα εκτιμήσεως της ΑΔΑ.
            
         
               —
            
            
               Ελλιπή γνώση των αρχών της νομιμότητας, της εξέλιξης της σταδιοδρομίας και της ίσης μεταχείρισης μεταξύ ανδρών και γυναικών.
            
         Η προσφεύγουσα τονίζει ιδιαιτέρως τα επαγγελματικά της προσόντα για την επίδικη θέση, όπως αυτά περιγράφονται στην ανακοίνωση κενής θέσεως, αντιθέτως με τα προσόντα αυτού που διορίστηκε τελικά, ο οποίος το μόνο που διέθετε ήταν η πείρα γραφείου.